open-index/open-wikipedia-markdown huggingface dataset:
136 π.Χ.

## Γεγονότα
* Ο Καρνεάδης ο Κυρηναίος παραιτείται από επικεφαλής της Ακαδημία Πλάτωνος.
* ο Σίμων ο Θασσί προσκρούει μία επίθεση του στρατηγού των Σελυκιδών Κενδέβαιου.
* Ο Αυτοκράτορας Γου των Χαν υιοθετεί τον Κομφουκιανισμό ως επίσημη θρησκεία του κράτους. 

## Γεννήσεις

## Θάνατοι

Κατηγορία:Έτη
137 π.Χ.

## Γεγονότα
* Ο Τιβέριος Γράκχος, κυαίστωρ στην Ισπανία, παρατηρεί ότι η εργασία των σκλάβων έχει εκτοπίσει μικρά ελεύθερα αγροκτήματα.
* Ο  Κουίντος Πομπήιος προσάγεται σε δίκη από τον Κουίντο Μετέλλο και άλλους, αλλά αθωώνεται.

## Γεννήσεις

## Θάνατοι
* Τσάο Τούο, Κινέζος στρατηγός των Τσιν

Κατηγορία:Έτη
138 π.Χ.

## Γεγονότα
*Φεύγει από τη ζωή ο βασιλιάς της Περγάμου, Άτταλος Β'. Τον διαδέχεται ο ανιψιός του, Άτταλος Γ' Φιλομήτωρ.
*Ο Δημήτριος Β' Νικάτωρ συλλαμβάνεται αιχμάλωτος από τους Πάρθους. Κατά τη διάρκεια της μακράς αιχμαλωσίας του νυμφεύεται τη Ροδογύνη, παντρεύει την κόρη του με το διάδοχο του θρόνου των Πάρθων, και πραγματοποιεί δύο αποτυχημένες απόπειρες διαφυγής.

## Γεννήσεις
* Αμύντας (γιoς Ανδρίσκου)
*Λεύκιος Κορνήλιος Σύλλας, Ρωμαίος πολιτικός

## Θάνατοι
*Μιθριδάτης Α', βασιλιάς της Παρθίας
* Άτταλος Β', βασιλιάς της Περγάμου, μέλος της Δυναστείας των Ατταλιδών.
* Διόδοτος Τρύφων, ηγεμόνας της Αυτοκρατορίας των Σελευκιδών.

Κατηγορία:Έτη
139 π.Χ.

## Γεγονότα
*Στην κατοχή της Παρθίας περνούν και τα Σούσα, στο Ελάμ.

## Γεννήσεις
*Πτολεμαίος Θ' Λάθυρος, ένατος φαραώ της πτολεμαϊκής Αιγύπτου.

## Θάνατοι

Κατηγορία:Έτη
140 π.Χ.

## Γεγονότα
* Ο Μιθριδάτης Α' της Παρθίας κατακτά τη Μεσοποταμία.
* Ο Διόδοτος Τρύφων θανατώνει το νεαρό Αντίοχο Στ' το Διόνυσο και ανεβαίνει στο θρόνο των Σελευκιδών.

## Γεννήσεις
* Κλεοπάτρα Δ', Βασίλισσα της Αιγύπτου στο πλάι του Πτολεμαίου Θ' του Λάθυρου, και κατόπιν Βασίλισσα των Σελευκίδων ως σύζυγος του Αντίοχου Θ' του Κυζικηνού. 

## Θάνατοι
* Αντίοχος Στ' Διόνυσος, βασιλιάς των Σελευκιδών, γιος του Αλεξάνδρου Βάλα και της Κλεοπάτρας Θεάς.
* Αρίσταρχος, γραμματικός από τη Σαμοθράκη, διευθυντής της Βιβλιοθήκης της Αλεξάνδρειας.

Κατηγορία:Έτη
141 π.Χ.

## Γεγονότα
*9 Μαρτίου - Ο Λίου Τσε, μεταθανάτια γνωστός ως αυτοκράτορας Γου των Χαν, ανεβαίνει στο θρόνο της δυναστείας των Χαν στην Κίνα.
*Ο Μιθριδάτης Α΄ της Παρθίας μπαίνει στη Μεσοποταμία και καταλαμβάνει την Σελεύκεια.

## Γεννήσεις

## Θάνατοι

Κατηγορία:Έτη
142 π.Χ.

## Γεγονότα
* Ο Δημήτριος Β' Νικάτωρ αναγνωρίζει το Σίμωνα ως Αρχιερέα της Ιερουσαλήμ και αποσύρει τους στρατιώτες του από την πόλη, αναγνωρίζοντας την de facto ανεξαρτησία της Ιουδαίας.
* Στην Αίγυπτο αφιερώνεται ο μεγάλος ναός στο Εντφού, που κτιζόταν για έναν αιώνα περίπου.

## Γεννήσεις

## Θάνατοι

Κατηγορία:Έτη
143 π.Χ.

## Γεγονότα
* Θανατώνεται ο Αρχιερέας των Εβραίων, ο Ιωνάθαν.

## Γεννήσεις
* Μάρκος Αντώνιος, Ρωμαίος πολιτικός της οικογένειας των Αντωνίων και ένας από τους πιο διακεκριμένους Ρωμαίους ρήτορες της εποχής του

## Θάνατοι
* Ιωνάθαν Απφούς, γιος του ιερέα Ματταθία και αδελφός του Ιούδα του Μακκαβαίου

Κατηγορία:Έτη
144 π.Χ.

## Γεγονότα
* Ο Απολλόδωρος Ασκληπιάδου, με καταγωγή από την Αθήνα γράφει τα «Χρονικά».
* Ο Πτολεμαίος Η' Φύσκων στέφεται στη Μέμφιδα με εντυπωσιακές αιγυπτιακές τελετές. Κατά τη διάρκειά τους γεννιέται και ο γιος του από την Κλεοπάτρα Β', ο Πτολεμαίος Μεμφίτης.
* Οι Πάρθοι κατακτούν τη Βαβυλωνία.

## Γεννήσεις
* Πτολεμαίος Μεμφίτης, πρίγκιπας των Πτολεμαίων, γιος του Πτολεμαίου Η' του Φύσκονος και της Κλεοπάτρας Β'.

## Θάνατοι

Κατηγορία:Έτη
145 π.Χ.

## Γεγονότα
*Ο ιστορικός Πολύβιος επιστρέφει στην Ελλάδα.
*Κατασκευάζεται στην Αθήνα η Στοά του Αττάλου.
*Η Μάχη της Αντιόχειας κλείνει με αποφασιστική νίκη του Πτολεμαίου Στ' Φιλομήτορος ενάντια στις δυνάμεις του Αλεξάνδρου Α' Βάλα. Ο Πτολεμαίος εισέρχεται στην Αντιόχεια όπου ο λαός τον παρακαλά να αναλάβει τη βασιλεία.
*Ο Αλέξανδρος Βάλας χάνει τη ζωή του από έναν Άραβα φύλαρχο που έστειλε το κεφάλι του στον Πτολεμαίο.
*Ο Πτολεμαίος Στ' πεθαίνει και τα στρατεύματά του αποσύρονται από τη Συρία. Μόνος κύριος του κράτους παραμένει ο Δημήτριος Β' Νικάτωρ, σε μια ταραγμένη περίοδο.
*Διάδοχός του Πτολεμαίου Στ' στην Αίγυπτο επίσημα είναι ο Πτολεμαίος Ζ' Νέος Φιλοπάτωρ, ο οποίος θανατώνεται μαζί με άλλους πιθανούς διεκδικητές από τον Πτολεμαίο Η' Φύσκονα. Ο τελευταίος παίρνει την εξουσία και παντρεύεται την Κλεοπάτρα Β'.

## Γεννήσεις
*Σίμα Τσιεν, Κινέζος ιστορικός

## Θάνατοι
*Αλέξανδρος Α΄ Βάλας, βασιλιάς των Σελευκιδών
* Πτολεμαίος Στ' Φιλομήτωρ, έκτος φαραώ της πτολεμαϊκής Αιγύπτου.
* Πτολεμαίος Ζ' Νέος Φιλοπάτωρ, έβδομος φαραώ της πτολεμαϊκής Αιγύπτου.
* Μένανδρος ο Δίκαιος, ηγεμόνας του ελληνιστικού Βασιλείου της Βακτρίας.
148 π.Χ.

## Γεγονότα
*Εξέγερση του Ανδρίσκου στη Μακεδονία και ήττα του από τον Καικίλιο Μέτελλο στη Μάχη της Πύδνας. Η Μακεδονία γίνεται ρωμαϊκή επαρχία.
*Ο Πτολεμαίος Στ' Φιλομήτωρ περνά τα σύνορα του με τους Σελευκίδες και φτάνει μέχρι την Πτολεμαΐδα.

## Γεννήσεις

## Θάνατοι
*Πόπλιος Ιούβεντος, Ρωμαίος στρατηγός
Κατηγορία:Έτη
149 π.Χ.

## Γεγονότα
* Η Σπάρτη αποχωρεί από την Αχαϊκή Συμπολιτεία. Ο Δίαιος παρακινεί σε πόλεμο τη συμπολιτεία εναντίον της Σπάρτης.
* Ξεσπά ο Τρίτος Καρχηδονιακός Πόλεμος, ο οποίος χαρακτηρίστηκε από μακρά πολιορκία της Καρχηδόνας από τους Ρωμαίους και που έληξε το 146 π.Χ. με την ολοκληρωτική καταστροφή της πόλης.
* Ο Άτταλος Β', βασιλιάς της Περγάμου, υποστηρίζει το Νικομήδη Β', ο οποίος ανατρέπει τον πατέρα του, Προύσια Β' της Βιθυνίας.

## Γεννήσεις

## Θάνατοι
* Κάτων ο Πρεσβύτερος, Ρωμαίος πολιτικός.
*Προυσίας Β', βασιλιάς της Βιθυνίας

Κατηγορία:Έτη
150 π.Χ.

## Γεγονότα
* Ήττα του Δημητρίου Α' Σωτήρος κοντά στην Αντιόχεια και άνοδος στο θρόνο των Σελευκιδών από τον Αλέξανδρο Α' Βάλα. Ο τελευταίος νυμφεύεται την κόρη του συμμάχου του, φαραώ της Αιγύπτου, Πτολεμαίου Στ' Φιλομήτορος, την Κλεοπάτρα Θεά.

## Γεννήσεις

## Θάνατοι
* Δημήτριος Α' Σωτήρ, βασιλιάς των Σελευκιδών, γιος του Σέλευκου Δ' του Φιλοπάτορος και της Λαοδίκης Δ'. 
* Διογένης, στωικός φιλόσοφος από τη Σελεύκεια.

Κατηγορία:Έτη
151 π.Χ.

## Γεγονότα
* Το χρέος της Καρθαγένης προς τη Ρώμη αποπληρώνεται πλήρως, πράγμα που σημαίνει ότι, σύμφωνα με την Καρθαγένη, η συνθήκη με τη Ρώμη, η οποία τέθηκε σε ισχύ στο τέλος του Β΄ Καρχηδονιακού Πολέμου, δεν ισχύει πλέον. Οι Ρωμαίοι δεν συμφωνούν με αυτήν την ερμηνεία. Αντιθέτως, θεωρούν τη συνθήκη ως μόνιμη διακήρυξη της υποταγής της Καρχηδόνας στη Ρώμη.

## Γεννήσεις

## Θάνατοι

Κατηγορία:Έτη
152 π.Χ.

## Γεγονότα
*Ξεσπά κίνημα ενάντια στο βασιλιά των Σελευκιδών, Δημήτριο Α' το Σωτήρα. Την τοποθέτηση του Αλεξάνδρου Α' Βάλα στο θρόνο της  Συρίας υποστηρίζει η Ρωμαϊκή Σύγκλητος, η Αίγυπτος, η Πέργαμος, η Καππαδοκία και η Ιουδαία.

## Γεννήσεις
*Πτολεμαίος Ζ' Νέος Φιλοπάτωρ, έβδομος φαραώ της πτολεμαϊκής Αιγύπτου.

## Θάνατοι

Κατηγορία:Έτη
153 π.Χ.

## Γεγονότα
*1 Ιανουαρίου - Αρχίζει η θητεία των Ρωμαίων υπάτων.
*Ο Πτολεμαίος Ευπάτωρ ορίζεται αντιβασιλιάς της Αιγύπτου και φεύγει για την Κύπρο.
*Οι Κρήτες καταλαμβάνουν τη Σίφνο και λεηλατούν τους ναούς της.

## Γεννήσεις

## Θάνατοι

Κατηγορία:Έτη
154 π.Χ.

## Γεγονότα
*Ο Πτολεμαίος Στ' Φιλομήτωρ και Πτολεμαίος Η' Φύσκων έρχονται σε σύγκρουση στην Κύπρο, ο πρώτος νικά, αλλά δεν τιμωρεί τον αδερφό του. Υπογράφεται ειρήνη και του προσφέρει το χέρι της κόρης του, Κλεοπάτρας Θεάς (ο γάμος τελικά δεν έλαβε χώρα).
*Λήγει ο πόλεμος ανάμεσα στην Πέργαμο και τη Βιθυνία, με το αποτέλεσμα να ευνοεί την πρώτη.

## Γεννήσεις

## Θάνατοι

Κατηγορία:Έτη
155 π.Χ.

## Γεγονότα
*Στην Κοιλάδα του Ινδού, ο Μένανδρος ιδρύει το  Ινδοελληνικό βασίλειο. Τα εδάφη του καλύπτουν τις ανατολικές επικράτειες της διαιρεμένης ελληνικής αυτοκρατορίας της Βακτρίας και εκτείνονται στη σύγχρονη πακιστανική επαρχία Παντζάμπ, στις περισσότερες ινδικές πολιτείες Παντζάμπ και Χιματσάλ Πραντές και στην περιοχή Τζαμού.

## Γεννήσεις

## Θάνατοι

Κατηγορία:Έτη
156 π.Χ.

## Γεγονότα
*Λαμβάνει τέλος ο εμφύλιος πόλεμος στην Καππαδοκία με τον Οροφέρνη Β' να ηττάται από τον Αριαράθη Ε', τον οποίο βοήθησε ο βασιλιάς της Περγάμου, Άτταλος Β'.
*Η Πέργαμος εμπλέκεται σε πόλεμο με τον βασιλιά της Βιθυνίας, Προυσία Α΄.

## Γεννήσεις

## Θάνατοι

Κατηγορία:Έτη
157 π.Χ.

## Γεγονότα
* Ο **[[Ιωνάθαν Απφούς]]** αναγνωρίζεται από τους Σελευκίδες ως ελάσσων βασιλιάς εντός των κυριαρχιών τους.

## Γεννήσεις
* 30 Ιουλίου - Αυτοκράτορας Γου των Χαν
*Γάιος Μάριος, Ρωμαίος στρατηγός και πολιτικός
* Σανατράκης Α΄, βασιλιάς των Πάρθων.

## Θάνατοι

Κατηγορία:Έτη
158 π.Χ.

## Γεγονότα
*Ξεσπά εμφύλιος πόλεμος στην Καππαδοκία. Ο Δημήτριος Α' Σωτήρ, ηγεμόνας των Σελευκίδων, τάσσεται στο πλευρό του Οροφέρνη Β'.

## Γεννήσεις

## Θάνατοι
* Ευμένης Β' της Περγάμου, ηγεμόνας του ελληνιστικού βασιλείου 

Κατηγορία:Έτη
159 π.Χ.

## Γεγονότα
*Δολοφονείται ο βασιλιάς της Βακτρίας, Ευκρατίδης Α΄ από τον γιό του. Ο θάνατός του πυροδοτεί εμφύλια διαμάχη η οποία λήγει με την ανάδειξη του Ηλιοκλή Α΄ ως νέου βασιλιά.
*Πεθαίνει ο βασιλιάς της Περγάμου, Ευμένης Α'. Στο θρόνο τον διαδέχεται ο αδερφός του, Άτταλος Β' ο Φιλάδελφος.

## Γεννήσεις

## Θάνατοι
*Ευκρατίδης Α΄ της Βακτρίας, βασιλιάς της Βακτρίας και μέρους της Ινδίας.
*Ευμένης Β', βασιλιάς της Περγάμου, μέλος της Δυναστείας των Ατταλιδών.

Κατηγορία:Έτη
160 π.Χ.

## Γεγονότα
* Ο Δημήτριος Α' ανατρέπει τον Τίμαρχο, επαναστάτη σατράπη της Μηδίας και λαμβάνει την επωνυμία «*ο Σωτήρ*» από τους ευγνώμονες κατοίκους της Βαβυλωνίας.
* Επίσης στη Μάχη στα Έλασα ο στρατός των Σελευκιδών, υπό το στρατηγό Βακχίδη, νικά αυτόν των Ιουδαίων επαναστατών. Ο αρχηγός των επαναστατών, Ιούδας ο Μακκαβαίος σκοτώνεται στη μάχη.

## Γεννήσεις
* Κλεοπάτρα Γ', Βασίλισσα της Αιγύπτου στο πλάι του θείου της Πτολεμαίου Η' του Φύσκονος.
* Θεοδόσιος της Βιθυνίας, Έλληνας αστρονόμος και μαθηματικός.

## Θάνατοι

* Λεύκιος Αιμίλιος Παύλος Μακεδονικός, Ρωμαίος πολιτικός και στρατηγός.
* Αρτάξιας Α΄, Έλληνας βασιλιάς της Αρμενίας.
* Απολλόδοτος Α΄, Έλληνας βασιλιάς.
* Ιούδας ο Μακκαβαίος, ηγέτης της επανάστασης των Ιουδαίων εναντίον της αρχής των Σελευκίδων.
* Τίμαρχος της Μηδίας.
Κατηγορία:Έτη
161 π.Χ.

## Γεγονότα
* Λαμβάνει χώρα η Μάχη στα Άδασα, κοντά στο Μπεθ-χόρον, ανάμεσα στους Μακκαβαίους του Ιούδα Μακκαβαίου και το στρατό των Σελευκιδών, επικεφαλής του οποίου ήταν ο Νικάνωρ. Ο Μακκαβαίος κερδίζει τη μάχη, ενώ ο Νικάνωρ σκοτώνεται.

## Γεννήσεις

## Θάνατοι
* Νικάνωρ, βασιλιάς των Σελευκιδών πεθαίνει σε μια μάχη εναντίον των Μακκκαβαίων.

Κατηγορία:Έτη
162 π.Χ.

## Γεγονότα
* Νίκη των Σελευκιδών κατά των Ιουδαίων στη Μάχη του Μπεθ-Ζεκάρια. Υπογράφεται συνθήκη ειρήνης.
* Ξεσπά επανάσταση στην Αντιόχεια.
* Ο Οκτάβιος, απεσταλμένος στη Συρία των Ρωμαίων, απαιτεί την τήρηση των όρων της Συνθήκης της Απάμειας και θανατώνεται από τον όχλο.
* Ο Δημήτριος Α' δραπετεύει από τη Ρώμη και αναλαμβάνει την εξουσία στη Συρία. Ο Αντίοχος Ε' και ο αντιβασιλιάς του, Λυσίας, θανατώνονται.
* Οι Ρωμαίοι αποδέχονται το τετελεσμένο γεγονός και αναγνωρίζουν το νέο βασιλιά, Δημήτριο.
* Ο Τίμαρχος, σατράπης της Μηδίας, αυτοανακηρύσσεται βασιλιάς και εισβάλλει στη Βαβυλώνα.

## Γεννήσεις

## Θάνατοι
*Αντίοχος Ε΄ Ευπάτωρ, βασιλιάς των Σελευκιδών
* Περσέας, βασιλιάς της Μακεδονίας

Κατηγορία:Έτη
163 π.Χ.

## Γεγονότα
*Ο Μένανδρος ο Δίκαιος ανέρχεται στον θρόνο της ελληνιστικής Βακτρίας.
*Οι Ρωμαίοι προτείνουν σχέδιο διάσπασης του πτολεμαϊκού κράτους στα δύο και το θέτουν σε εφαρμογή. Ο Πτολεμαίος Στ' Φιλομήτωρ καταφεύγει για λίγο στην Κύπρο, αλλά ο λαός ζητά την επιστροφή του στην Αλεξάνδρεια.

## Γεννήσεις
*Τιβέριος Σεμπρώνιος Γράκχος, Ρωμαίος πολιτικός

## Θάνατοι

Κατηγορία:Έτη
165 π.Χ.

## Γεγονότα
* Ο Αντίοχος Δ' Επιφανής κινείται ανατολικά και καταλαμβάνει την πρωτεύουσα της Αρμενίας.

## Γεννήσεις
*Πτολεμαίος Ευπάτωρ, πρίγκιπας των Πτολεμαίων και διοικητής της Κύπρου.

## Θάνατοι
* Ματταθίας, Ιουδαίος ηγέτης των Μακαββαίων 

Κατηγορία:Έτη
164 π.Χ.

## Γεγονότα
*Ο βασιλιάς των Σελευκιδών, Αντίοχος Δ΄ Επιφανής, πεθαίνει ενώ βρισκόταν σε εκστρατεία στην Περσία (στο σημερινό Ισφαχάν). Τον διαδέχεται ο γιος του, Αντίοχος Ε΄ Ευπάτωρ, που είναι μόλις 9 ετών. Αντιβασιλιάς γίνεται ο στρατηγός Λυσίας, ο οποίος είχε αναλάβει τη Συρία όταν ο Αντίοχος Δ' αναχώρησε για την Περσία. Ωστόσο η θέση του Λυσία είναι επισφαλής, καθώς αμφισβητείται από άλλους στρατηγούς, και γίνεται ακόμα χειρότερη καθώς η Ρωμαϊκή Σύγκλητος κρατά όμηρο τον Δημήτριο, γιο του πρώην βασιλιά Σέλευκου Δ΄, και ως εκ τούτου νόμιμο κληρονόμο του θρόνου των Σελευκιδών. Με την απειλή να τον απελευθερώσει, η Σύγκλητος είναι σε θέση να επηρεάσει τα γεγονότα στο βασίλειο των Σελευκιδών. 
*Διεξάγεται η μάχη στη Βεθσούρα ανάμεσα στις δυνάμεις του Ιούδα Μακκαβαίου και το στρατό των Σελευκιδών υπό το στρατηγό Λυσία. Ο Μακκαβαίος νικά στη μάχη και λίγο αργότερα ανακτά την Ιερουσαλήμ.
*21 Νοεμβρίου - Ο Ιούδας ο Μακκαβαίος, γιος του Ματταθία της Ασμοναϊκής δυναστείας, αναστηλώνει το Ναό της Ιερουσαλήμ. Το γεγονός εορτάζεται ετησίως από τους Ιουδαίους στη γιορτή της Χανουκά.
*Ο βασιλιάς της Αιγύπτου, Πτολεμαίος ΣΤ΄ Φιλομήτωρ, εκδιώκεται από την Αλεξάνδρεια από τον αδελφό του, Πτολεμαίο Η΄, και διαφεύγει στη Ρώμη για να ζητήσει υποστήριξη. 
*Η Ρόδος υπογράφει συνθήκη με τη Ρώμη και γίνεται σύμμαχός της.
*Ο Λεύκιος Αιμίλιος Παύλος Μακεδονικός εκλέγεται δικαστής στη Ρώμη.

## Γεννήσεις
*Κλεοπάτρα Θεά, ηγεμόνας της αυτοκρατορίας των Σελευκιδών

## Θάνατοι
*Αντίοχος Δ΄ Επιφανής, βασιλιάς των Σελευκιδών

Κατηγορία:Έτη
166 π.Χ.

## Γεγονότα
* Ξέσπασμα της επανάστασης των Μακκαβαίων. Ο Ιούδας Μακκαβαίος ανακηρύσσεται αρχηγός των Εβραίων επαναστατών. 
* Λαμβάνει χώρα η Μάχη του Μπεθ Χόρον ανάμεσα στους Ιουδαίους του Μακκαβαίου και το στρατό των Σελευκιδών, επικεφαλής του οποίου ήταν ο Σέρων. 
* Νέα σύγκρουση ανάμεσα στους δύο στρατούς. Η Μάχη της Εμμαούς βρίσκει τους Ιουδαίους νικητές ενάντια στο στρατό του Λυσία και του Γοργία.

## Γεννήσεις

## Θάνατοι

*Ματταθίας ο Ασμοναίος

Κατηγορία:Έτη
167 π.Χ.

## Γεγονότα
*Ο Αντίοχος Δ' Επιφανής, ηγεμόνας των Σελευκιδών, λαμβάνει σκληρά μέτρα εναντίον των Εβραίων. Γίνεται λεηλάτηση της Ιερουσαλήμ και βεβήλωση του Ναού της.
*Η Ρώμη παραχωρεί στην Αθήνα το λιμάνι της Δήλου, πλήττοντας έτσι καίρια τα εμπορικά συμφέροντα της Ρόδου.

## Γεννήσεις

## Θάνατοι

Κατηγορία:Έτη
168 π.Χ.

## Γεγονότα
*Ο βασιλιάς της Ιλλυρίας, Γένθιος, ηττάται στη Σκόδρα από το ρωμαϊκό στρατό του Λεύκιου Ανίκιου Γάλλου και μεταφέρεται αιχμάλωτος στο Γκούμπιο. Αυτή η απώλεια στερεί έναν πολύτιμο σύμμαχο από τo Μακεδονικό βασίλειο και αποδυναμώνει σημαντικά τον Περσέα της Μακεδονίας στη μάχη του με τη Ρώμη.
*Ο Ρωμαίος στρατηγός Λεύκιος Αιμίλιος Παύλος εκλέγεται ύπατος. 
*22 Ιουνίου - Μάχη της Πύδνας: Οι Ρωμαίοι υπό τον Λεύκιο Αιμίλιο Παύλο νικούν τον Μακεδόνα βασιλιά Περσέα, δίνοντας τέλος στον Τρίτο Μακεδονικό Πόλεμο.
* Η Μακεδονία διαιρείται σε τέσσερα ανεξάρτητα μεταξύ τους κράτη, ο στρατός της διαλύεται, μέρος του πληθυσμού αποστέλλεται στη Ρώμη. Ο Περσέας παραδίδεται στον Αιμίλιο Παύλο και οδηγείται στην Ιταλία.
* Νέα εισβολή του Αντίοχου Δ' στην Αίγυπτο. Τα τρία αδέρφια-βασιλείς συμφιλιωμένα ζητούν τη μεσολάβηση της Ρώμης.
* Ο Αντίοχος Δ' Επιφανής αναγκάζεται από τους Ρωμαίους να εγκαταλείψει την Αίγυπτο. Ο Έκτος Συριακός Πόλεμος λαμβάνει τέλος. Για πέντε χρόνια τα τρία αδέρφια συμβασιλεύουν.

## Γεννήσεις

## Θάνατοι

Κατηγορία:Έτη
169 π.Χ.

## Γεγονότα
* Ο βασιλιάς της Μακεδονίας, Περσέας χάνει τα Τέμπη από τους Ρωμαίους, οι οποίοι εισέρχονται στη Μακεδονία.
* Συμβαίνουν βιαιοπραγίες στην πόλη της Ιερουσαλήμ.
* Ο Αντίοχος Δ' Επιφανής έχοντας αιχμάλωτο τον Πτολεμαίο Στ' φτάνει στην Αλεξάνδρεια, αλλά αποσύρεται. Στην πόλη βασιλεύει πλέον ο μικρότερος αδερφός του Φιλομήτορος, Πτολεμαίος Η' Φύσκων από κοινού με την Κλεοπάτρα Β'. Ο Πτολεμαίος Στ' βασιλεύει από τη Μέμφιδα.

## Γεννήσεις

## Θάνατοι

Κατηγορία:Έτη
170 π.Χ.

## Γεγονότα
*Στην Αθήνα κατασκευάζεται η Στοά του Ευμένους.
*Ο ανήλικος βασιλιάς των Σελευκιδών,  Αντίοχος, δολοφονείται. Ο αντιβασιλιάς του, Αντίοχος Δ' Επιφανής, ανεβαίνει επίσημα στο θρόνο.
*Ξέσπασμα του Έκτου Συριακού Πολέμου ανάμεσα στους Σελευκίδες και τους Πτολεμαίους. Ο Αντίοχος, παραβιάζοντας τους  όρους της Ειρήνης της Απάμειας κατασκευάζει στόλο.
*Κατάκτηση της Αιγύπτου (εκτός από την Αλεξάνδρεια) και της Κύπρου από τον Αντίοχο Δ'.

## Γεννήσεις

## Θάνατοι

Κατηγορία:Έτη
171 π.Χ.

## Γεγονότα
*Ξεσπά ο Τρίτος Μακεδονικός Πόλεμος, ανάμεσα στη Μακεδονία και τη Ρώμη. Ο βασιλιάς των Σελευκιδών, Αντίοχος Δ' Επιφανής, και ο γαμπρός του βασιλιά Περσέα, Προυσίας Β΄ της Βιθυνίας, αρνούνται να τον βοηθήσουν.
*Λαμβάνει χώρα η Μάχη του Καλλίκινου ανάμεσα στις δύο δυνάμεις. Επικεφαλής των Μακεδόνων ήταν ο βασιλιάς τους, Περσέας, ενώ τον ρωμαϊκό στρατό καθοδηγούσε ο Κράσσος. Η μάχη έληξε υπέρ των Μακεδόνων.
*Τον Ιάσονα στη θέση του Ανωτάτου Ιερέα της Ιερουσαλήμ αντικαθιστά ο Μενέλαος. 
*Ξεσπά επανάσταση στην Κιλικία.
*Μάχη της Φάλαννας,Ρωμαίοι εναντίον Μακεδόνων.Νικούν οι δεύτεροι.

## Γεννήσεις

## Θάνατοι

Κατηγορία:Έτη
172 π.Χ.

## Γεγονότα
* Ο βασιλιάς Ευμένης Β΄ της Περγάμου επισκέπτεται τη Ρώμη. Ενημερώνει τη Σύγκλητο σχετικά με τα σχέδια του τελευταίου βασιλιά της Μακεδονίας, Περσέα.
* Ξεσπά ο Γ΄ Μακεδονικός Πόλεμος ανάμεσα στα στρατεύματα του βασιλιά της Μακεδονίας, Περσέα και τους Ρωμαίους.
* Η προγονή του Αντίοχου Δ΄ του Επιφανούς, Νύσσα, παντρεύεται τον βασιλιά του Πόντου Φαρνάκη Α΄.
* Στο θρόνο της Αιγύπτου ανέρχεται ο έφηβος Πτολεμαίος ΣΤ΄ Φιλομήτωρ. Περίπου αυτή την περίοδο νυμφεύεται την αδελφή του Κλεοπάτρα Β΄.

## Γεννήσεις

## Θάνατοι

Κατηγορία:Έτη
173 π.Χ.

## Γεγονότα
* Ο Πτολεμαίος ΣΤ΄ Φιλομήτωρ παντρεύεται την αδελφή του Κλεοπάτρα Β΄

## Γεννήσεις
*Αντίοχος Ε΄ Ευπάτωρ, βασιλιάς της ελληνιστικής αυτοκρατορίας των Σελευκιδών

## Θάνατοι

Κατηγορία:Έτη
174 π.Χ.

## Γεγονότα
* Ο Ιάσων γίνεται ανώτατος ιερέας στην Ιερουσαλήμ.

## Γεννήσεις

## Θάνατοι
* Μαντού Σανγιού, ο πρώτος αυτοκράτορας των Ξιονγκνού
* Τίτος Κουίνκτιος Φλαμινίνος, Ρωμαίος πολιτικός

Κατηγορία:Έτη
175 π.Χ.

## Γεγονότα
* Ο Σέλευκος Δ' Φιλοπάτωρ δολοφονείται από τον Ηλιόδωρο και διάδοχός του ορίζεται ο μικρός Αντίοχος, που δεν είναι σε θέση να κυβερνήσει. Ο Αντίοχος Δ' Επιφανής γίνεται αντιβασιλιάς.
* Το βασιλικό ζεύγος της Αιγύπτου, Πτολεμαίος Στ' Φιλομήτωρ και Κλεοπάτρα Β' εισάγονται στην οικογενειακή λατρεία.

## Γεννήσεις

## Θάνατοι
* Σέλευκος Δ' Φιλοπάτωρ, βασιλιάς των Σελευκιδών, γιος του Αντίοχου Γ' του Μέγα και της Λαοδίκης Γ'.

Κατηγορία:Έτη
176 π.Χ.

## Γεγονότα
* Με το θάνατο της Κλεοπάτρας Α', η αντιβασιλεία της Αιγύπτου περνά στα χέρια δύο υπουργών.

## Γεννήσεις

## Θάνατοι
* Κλεοπάτρα Α', βασίλισσα της Αιγύπτου
* Πριαπάτιος της Παρθίας

Κατηγορία:Έτη
177 π.Χ.

## Γεγονότα
* Μετά από δύο εκστρατείες οι Ρωμαίοι υποτάσσουν το Ιλλυρικό φύλο των Ιστρίων στη σημερική Κροατία.
* Η Ρωμαίοι ιδρύουν τη πόλη Λούνα (σύγχρονη Λούνη) στη βορειοδυτική Ιταλία.

## Γεννήσεις

## Θάνατοι

Κατηγορία:Έτη
178 π.Χ.

## Γεγονότα
*Ο Σέλευκος Δ' Φιλοπάτωρ στέλνει στη Ρώμη το γιο και διάδοχό του, το Δημήτριο απελευθερώνοντας το μικρότερο αδερφό του, τον Αντίοχο.
*Ο βασιλιάς της Μακεδονίας, Περσέας, νυμφεύεται τη Λαοδίκη Ε' της Συρίας. Η αδερφή του Απάμα, νυμφεύεται τον Προυσία Β' της Βιθυνίας.

## Γεννήσεις

## Θάνατοι

Κατηγορία:Έτη
179 π.Χ.

## Γεγονότα
*Θάνατος του Φιλίππου Ε' στην Αμφίπολη. Τον διαδέχεται ο γιος του Περσέας.
*Ο βασιλιάς της Θράκης Κότυς Β' συμμαχεί εναντίον των Ρωμαίων με το νέο βασιλιά της Μακεδονίας, Περσέα.
*Τελειώνει ο πόλεμος ανάμεσα στον βασιλιά της Περγάμου, Ευμένη Β' και τον Φαρνάκη Α' του Πόντου.

## Γεννήσεις

## Θάνατοι
*Φίλιππος Ε', βασιλιάς της Μακεδονίας
Κατηγορία:Έτη
180 π.Χ.

## Γεγονότα
*Ιδρύεται το Ελληνοϊνδικό Βασίλειο.
*Ο Δημήτριος, πρίγκιπας της Μακεδονίας, γιος του Φιλίππου Ε', κατηγορείται για προδοσία και εκτελείται.
*Η Ρωμαϊκή Δημοκρατία ολοκληρώνει την κατάκτηση της ιταλικής χερσονήσου με την ήττα των Λιγουριανών σε μάχη κοντά στη σύγχρονη Γένοβα 40.000 Λιγουριανοί απελαύνονται από τις εστίες τους.
* Η Λούκα γίνεται ρωμαϊκή αποικία.
* Μετά το θάνατο του Αριστοφάνη του Βυζαντίου, ο Αρίσταρχος της Σαμοθράκης τίθεται επικεφαλής της Βιβλιοθήκης της Αλεξάνδρειας. 
* Ο Δημήτριος Α' της Βακτρίας ξεκινά την εισβολή του στη βορειοδυτική Ινδία. 
* Ο Απολλώδοτος Α', στρατηγός του Δημητρίου, ανακηρύσσεται βασιλιάς των δυτικών και νότιων τμημάτων του Ινδο-ελληνικού βασιλείου, διατηρώντας τη συμμαχία του με το Δημήτριο. 

## Γεννήσεις
*Απολλόδωρος, Αθηναίος λόγιος που έζησε στην Αλεξάνδρεια. 

## Θάνατοι
*Δημήτριος, πρίγκιπας της Μακεδονίας, γιος του Φιλίππου Ε'.
*Πτολεμαίος Ε' Επιφανής, πέμπτος φαραώ της πτολεμαϊκής Αιγύπτου.

Κατηγορία:Έτη
181 π.Χ.

## Γεγονότα
*Μετά τον ξαφνικό θάνατο του Πτολεμαίου Ε' του Επιφανούς, ανεβαίνει στο θρόνο της Αιγύπτου η σύζυγός του Κλεοπάτρα Α', ως επίτροπος του ανήλικου γιου της, Πτολεμαίου Στ'.
*Ο Φαρνάκης Α' του Πόντου αποφασίζει να επιτεθεί τόσο στον Ευμένη Β' της Περγάμου όσο και στον Αριαράθη Δ' της Καππαδοκίας και εισβάλει στη Γαλάτεια με μεγάλη δύναμη. Ο Ευμένης ξεκινά να τον αντιμετωπίσει με το στρατό του, ωστόσο, οι εχθροπραξίες σταματούν σύντομα μετά την άφιξη Ρωμαίων απεσταλμένων, στους οποίους ανέθεσε η Σύγκλητος να βάλουν τάξη. Διαπραγματεύσεις λαμβάνουν χώρα στην Πέργαμο, μα δεν καρποφορούν, με τις απαιτήσεις του Φαρνάκη να απορρίπτονται από τους Ρωμαίους ως ανεδαφικές. Σαν αποτέλεσμα, ο πόλεμος ανάμεσα στον Πόντο, την Πέργαμο και την Καππαδοκία συνεχίζεται.

## Γεννήσεις

## Θάνατοι
*Πτολεμαίος Ε' Επιφανής, πέμπτος φαραώ της πτολεμαϊκής Αιγύπτου.

Κατηγορία:Έτη
182 π.Χ.

## Γεγονότα
*Η Αίγυπτος προχωρεί σε νέες προετοιμασίες για πόλεμο με τους Σελευκίδες.
*Ο βασιλιάς της Περγάμου, Ευμένης Β', εμπλέκεται σε πόλεμο με τον Φαρνάκη Α' του Πόντου.

## Γεννήσεις
* Πτολεμαίος Η' Φύσκων, όγδοος φαραώ της πτολεμαϊκής Αιγύπτου. 

## Θάνατοι
*Προυσίας Α', βασιλιάς της Βιθυνίας

Κατηγορία:Έτη
183 π.Χ.

## Γεγονότα
* Η Πέργαμος συμμαχεί με τις πόλεις της Κρήτης.
* Διεξάγεται πόλεμος ανάμεσα στον Ευμένη Β' της Περγάμου και στο βασιλιά της Βιθυνίας, Προυσία Α' τον Χωλό. Οι Ρωμαίοι με την επέμβασή τους δίνουν τη νίκη στο σύμμαχό τους βασιλιά της Περγάμου.
* Προσαρτάται η ελληνική πόλη Σινώπη στο Βασίλειο του Πόντου από τον ηγεμόνα του, Φαρνάκη Α'.

## Γεννήσεις

## Θάνατοι
*Σκιπίων ο Αφρικανός, Ρωμαίος στρατηγός και πολιτικός
*Αννίβας, Καρχηδόνιος στρατιωτικός
*Φιλοποίμην ο Μεγαλοπολίτης, στρατηγός και πολιτικός της Αχαϊκής Συμπολιτείας

Κατηγορία:Έτη
184 π.Χ.

## Γεγονότα
* Οι Έλληνες της Βακτρίας εισβάλλουν στην Γανδάρα και τη Πενταποταμία.
* Οι Ρωμαίοι ιδρύουν το Πέζαρο ως Πιζάνιο στην περιοχή που τα αρχαία χρόνια κατοικούσαν οι Πιζάνοι από την εποχή του σιδήρου.

## Γεννήσεις

## Θάνατοι
* Τίτος Μάκκιος Πλαύτος, Λατίνος κωμωδιογράφος

Κατηγορία:Έτη
185 π.Χ.

## Γεγονότα
* Ημιαποτυχημένη προσπάθεια προσέγγισης της Αχαϊκής Συμπολιτείας από την Αίγυπτο. Ο Αριστόνικος αναχωρεί για την Ελλάδα με σκοπό να βρει μισθοφόρους.
* Οι Πάρθοι επεκτείνουν την κυριαρχία τους στο ανατολικό Ιράν.
* Ο Δημήτριος Α΄ ο Ανίκητος της Βακτρίας επεκτείνεται ανατολικά στην Ινδία: αρχή εποχής Γιαβάνα (Ελλήνων).

## Γεννήσεις

## Θάνατοι

Κατηγορία:Έτη
186 π.Χ.

## Γεγονότα
* Συντριβή της επανάστασης στην Αίγυπτο.
* Ο Ευμένης Β΄ της Περγάμου νικά τον Προυσία Α΄ της Βιθυνίας

## Γεννήσεις
* Πτολεμαίος Στ' Φιλομήτωρ, έκτος φαραώ της πτολεμαϊκής Αιγύπτου. 

## Θάνατοι

Κατηγορία:Έτη
187 π.Χ.

## Γεγονότα
*Θάνατος του Αντίοχου Γ' του Μέγα. Τον διαδέχεται ο γιος του, Σέλευκος Δ' Φιλοπάτωρ.
* Ολοκληρώνεται η κατασκευή της Αιμιλίας οδού

## Γεννήσεις
* Κλειτόμαχος ο Καρχηδόνιος (Καρχηδόνα 187- Αθήνα 109 π.Χ.), φιλόσοφος.

## Θάνατοι
*Αντίοχος Γ΄ ο Μέγας, βασιλιάς των Σελευκιδών

Κατηγορία:Έτη
188 π.Χ.

## Γεγονότα
*Λαμβάνει χώρα η Ειρήνη της Απάμειας. Ο Αντίοχος Γ' ο Μέγας, ηγεμόνας των Σελευκιδών αναγκάζεται να εγκαταλείψει τη δυτικά του Ταύρου Μικρά Ασία. Η Ρώμη παραχωρεί τα περισσότερα εδάφη στην πιστή σύμμαχό της Πέργαμο.
*Ο Αντίοχος, γιος του Αντίοχου Γ', αποστέλλεται στη Ρώμη με την ιδιότητα του ομήρου. 
*Ο Φιλοποίμην και η Αχαϊκή Συμπολιτεία υποτάσσουν τη Σπάρτη.

## Γεννήσεις

## Θάνατοι

Κατηγορία:Έτη
189 π.Χ.

## Γεγονότα

## Γεννήσεις
* Κλεοπάτρα Β΄, Βασίλισσα της Αιγύπτου στο πλάι των αδερφών της Πτολεμαίου Στ΄ του Φιλομήτορος και Πτολεμαίου Η΄ του Φύσκονος.
*Κορνηλία Σκιπιώνις Αφρικάνα, Ρωμαία μητέρα του Τιβέριου Σεμπρώνιου Γράκχου

## Θάνατοι

Κατηγορία:Έτη
190 π.Χ.

## Γεγονότα
* Ο Αντίοχος Γ΄ ο Μέγας ηττάται από τους Ρωμαίους και τη σύμμαχό τους Πέργαμο, στη Μάχη της Μαγνησίας στη Λυδία. 
* Αντίστοιχα στη θάλασσα, στη Ναυμαχία της Μυονήσου, ανάμεσα στους Σελευκίδες και το συνδυασμένο στόλο των Ρωμαίων και των Ροδίων, ο Αντίοχος ηττάται και πάλι.

## Γεννήσεις
*Ίππαρχος ο Ρόδιος, Έλληνας αστρονόμος και μαθηματικός

## Θάνατοι

Κατηγορία:Έτη
191 π.Χ.

## Γεγονότα
* Ο Αντίοχος Γ΄ ο Μέγας εκστρατεύει στην Ελλάδα για να ενισχύσει τους συμμάχους του Αιτωλούς. Παθαίνει όμως συντριπτική ήττα από τους Ρωμαίους στις Θερμοπύλες.
* Γάμος του Αντίοχου με την Εύβοια της Χαλκίδας.

## Γεννήσεις

## Θάνατοι

Κατηγορία:Έτη
192 π.Χ.

## Γεγονότα
* Ξεσπά πόλεμος ανάμεσα στον Αντίοχο Γ΄ το Μέγα και στη Ρώμη με τις συμμαχικές τις πόλεις, Ρόδο και Πέργαμο.
* Στην Αίγυπτο ο αντιβασιλιάς Αριστομένης εκτελείται κατόπιν βασιλικής διαταγής. Τον αντικαθιστά ο Πολυκράτης του Άργους, που ασκεί φιλορωμαϊκή πολιτική.

## Γεννήσεις

## Θάνατοι
* Αριστομένης, αντιβασιλιάς της Αιγύπτου
*Νάβις, τύραννος της Σπάρτης

Κατηγορία:Έτη
193 π.Χ.

## Γεγονότα
* Ο Ευμένης Β΄ της Περγάμου προσφεύγει στη Ρώμη, προκειμένου να ζητήσει βοήθεια προκειμένου να αντιμετωπίσει τον  βασιλιάς των Σελευκιδών Αντίοχο Γ΄ το Μέγα, ο οποίος απειλεί να κατακτήσει την Ελλάδα.

## Γεννήσεις

## Θάνατοι
* Αντίοχος, διάδοχος του θρόνου των Σελευκιδών, γιος του Αντίοχου Γ΄ του Μέγα.

Κατηγορία:Έτη
194 π.Χ.

## Γεγονότα
* Τα ρωμαϊκά στρατεύματα εκκενώνουν την Ελλάδα.
* Η Κλεοπάτρα Α΄, πριγκίπισσα των Σελευκιδών και κόρη του Αντίοχου Γ΄ του Μέγα, παντρεύεται το φαραώ της Αιγύπτου, τον Πτολεμαίο Ε΄ Επιφανή στη Ράφια.

## Γεννήσεις

## Θάνατοι
*Ερατοσθένης ο Κυρηναίος, Έλληνας μαθηματικός

Κατηγορία:Έτη
195 π.Χ.

## Γεγονότα
* Υπογράφεται ειρήνη ανάμεσα στους Σελευκίδες και τους Πτολεμαίους.

## Γεννήσεις
*Μιθριδάτης Α', βασιλιάς της Παρθίας

## Θάνατοι
* Ερατοσθένης, μαθηματικός, φιλόσοφος, αστρονόμος, γεωγράφος και λόγιος από την Κυρήνη, διευθυντής της Βιβλιοθήκης της Αλεξάνδρειας, ο πρώτος λόγιος που υπολόγισε σχεδόν με ακρίβεια το μήκος του Ισημερινού της Γης.
* Λιού Μπανγκ, ιδρυτής της δυναστείας των Χαν (γεν. 256 π.Χ.)

Κατηγορία:Έτη
196 π.Χ.

## Γεγονότα
* Ο Τίτος Κουίντος Φλαμινίνος διακηρύσσει την ελευθερία των ελληνικών πόλεων στη διάρκεια των Ισθμίων εκείνης της χρονιάς και οι Έλληνες ξεσπούν σε ενθουσιώδεις εκδηλώσεις.
* Λαμβάνει χώρα μεγάλη εξέγερση δούλων στην Ετρουρία.
* Η Κλεοπάτρα Α΄, πριγκίπισσα των Σελευκιδών και κόρη του Αντίοχου Γ΄ του Μέγα, αρραβωνιάζεται το φαραώ της Αιγύπτου, τον Πτολεμαίο Ε΄ Επιφανή.
* Ο Πτολεμαίος Ε΄ ενθρονίζεται και με παραδοσιακή αιγυπτιακή τελετή στην παλαιά πόλη των φαραώ, τη Μέμφιδα. 
* Αναγνωρίζεται διάδοχος ο γιος του ηγεμόνα των Σελευκιδών, ο Αντίοχος, ο οποίος και νυμφεύεται την αδερφή του, τη Λαοδίκη. 
* Λαμβάνουν χώρα επαφές ανάμεσα στον Αντίοχο Γ' και τη Ρώμη.
* Οι Σελευκίδες καταλαμβάνουν τη Θράκη, τη διοίκηση της οποίας αναλαμβάνει ο άλλος γιος του Αντίοχου, ο Σέλευκος Δ΄.

## Γεννήσεις

## Θάνατοι

Κατηγορία:Έτη
197 π.Χ.

## Γεγονότα
* Ο Τίτος Κουίνκτιος Φλαμινίνος, Ύπατος της Ρώμης, συγκαλεί πολεμικό συμβούλιο στη Βοιωτία, όπου ο Άτταλος Α΄ της Περγάμου παθαίνει εγκεφαλικό. Φεύγει από τη ζωή το φθινόπωρο. Τον διαδέχεται ο γιος του, Ευμένης Β΄.
* Ολοκληρωτική ήττα του βασιλιά της Μακεδονίας, Φιλίππου Ε΄ από τους Ρωμαίους στην περιοχή Κυνός Κεφαλές. Νικητής στρατηγός ο Τίτος Κουίνκτιος Φλαμινίνος.
* Ανάμεσα στους όρους της ειρήνης είναι και η αποστολή του γιου του Φιλίππου, Δημητρίου, στη Ρώμη με την ιδιότητα του ομήρου.
* Ο Αντίοχος Γ΄ ο Μέγας επεκτείνει την κυριαρχία του στη Μικρά Ασία.
* Ο Πτολεμαίος Ε΄ Επιφανής ενθρονίζεται επισήμως ως βασιλιάς της Αιγύπτου σε ηλικία δώδεκα ετών. 
* Ξεκινά στην Αίγυπτο πολιορκία της Λυκόπολης όπου ήταν κλεισμένοι επαναστάτες. Λίγο μετά ο Πτολεμαίος Ε΄ καταπνίγει την επανάσταση στο Δέλτα του Νείλου.

## Γεννήσεις

## Θάνατοι
*Άτταλος Α', βασιλιάς της Περγάμου

Κατηγορία:Έτη
198 π.Χ.

## Γεγονότα
* Ο Αντίοχος Γ΄ ο Μέγας υποχρέωσε το Σκόπα σε ήττα στη Μάχη του Πανείου, κοντά στις πηγές του Ιορδάνη, μια μάχη που σηματοδοτεί το τέλος της πτολεμαϊκής κυριαρχίας στην Ιουδαία. 
* Λίγο αργότερα ο Αντίοχος κατακτά τη Θράκη, την Έφεσο και τις παράλιες πόλεις της Κιλικίας και της Λυκίας.
* Ολοκληρωτική κατάληψη της Εύβοιας, πλην της Χαλκίδας, από τους Ρωμαίους, την Πέργαμο και τους συμμάχους τους. Μετά την αποτυχία τους να καταλάβουν την Κόρινθο, οι Ρωμαίοι αποχωρούν για την Κέρκυρα και ο Άτταλος Α΄ για τον Πειραιά.

## Γεννήσεις

## Θάνατοι

Κατηγορία:Έτη
199 π.Χ.

## Γεγονότα
* Ο μετέπειτα βασιλιάς της Μακεδονίας, Περσέας μάχεται τους Παίονες.
* Αποτυχημένη απόπειρα του Αντίοχου Γ΄ του Μέγα να επιτεθεί στην Αίγυπτο.
* Οι συνδυασμένες δυνάμεις των στόλων της Ρώμης και της Περγάμου καταλαμβάνουν την Άνδρο, με τα λάφυρα να πηγαίνουν στους Ρωμαίους και το νησί στον Άτταλο Α΄.
* Ανεπιτυχής επίθεση των συμμάχων στην Κύθνο, λεηλασία της Σκιάθου. Καταιγίδα καταστρέφει το στόλο τους στη Μέδνη, ενώ ο στρατός τους ηττάται στην Κασσάνδρεια. Τέλος, λεηλασία της Ακάνθου (η σημερινή Ιερισσός).
* Ο Άτταλος αρνείται να παραχωρήσει στρατιώτες στην Αιτωλική Συμπολιτεία.

## Γεννήσεις

## Θάνατοι

Κατηγορία:Έτη
200 π.Χ.

## Γεγονότα
* Οι Ρωμαίοι κατακτούν όλη τη νότια Ισπανία φθάνοντας στο Κάδιξ.
* Ο στρατηγός της Αιγύπτου, Σκόπας, αναχαιτίζει την εισβολή του Αντίοχου Γ΄ του Μέγα έως τον Λίβανο. Ο Αντίοχος Γ΄ τελικά καταλαμβάνει την Κοίλη Συρία μετά την καθοριστική Μάχη του Πανείου. 
* Ο Σκόπας επιστρέφει στην Αίγυπτο και προσπαθεί να αναλάβει την εξουσία χωρίς επιτυχία. Τελικά εκτελείται μαζί με τους συνεργούς του. Οι επαναστάτες επί αιγυπτιακού εδάφους πολιορκούνται στην Άβυδο.
* Οι επεκτατικές διαθέσεις του Βασιλείου της Μακεδονίας προκαλούν την επέμβαση της Ρώμης. Ο Πρώτος Κρητικός Πόλεμος δίνει τη θέση του στον Δεύτερο Μακεδονικό Πόλεμο. Ο Φίλιππος Ε΄ λεηλατεί την Άβυδο.
* Οι κάτοικοι της Ακαρνανίας, σύμμαχοι του Φιλίππου, εισβάλλουν στην Αττική. Η Αθήνα στρέφεται στον Άτταλο Α΄, βασιλιά της Περγάμου, για βοήθεια.

## Γεννήσεις
*Πολύβιος, Έλληνας ιστορικός

## Θάνατοι

Κατηγορία:Έτη
203 π.Χ.

## Γεγονότα
* Ο  Φίλιππος Ε' της Μακεδονίας αποφασίζει να ναυπηγήσει έναν ισχυρό στόλο με τη βοήθεια του οποίου άρχιζει να πραγματοποιεί επιθέσεις στις Κυκλάδες, στις κτήσεις της πτολεμαϊκής Αιγύπτου και στα εδάφη του βασιλείου της Περγάμου

## Γεννήσεις

## Θάνατοι
* Κόιντος Φάβιος Μάξιμος ο Μελλητής, Ρωμαίος πολιτικός και στρατηγός 

Κατηγορία:Έτη
204 π.Χ.

## Γεγονότα
* Ο Πτολεμαίος Δ' πεθαίνει και η σύζυγός του, Αρσινόη Γ', δολοφονείται κατόπιν εντολής δύο υπουργών, του Αγαθοκλή και του Σωσίβιου. Ο ανήλικος Πτολεμαίος Ε' Επιφανής διαδέχεται τον πατέρα του στο θρόνο της Αιγύπτου με αντιβασιλείς τον Αγαθοκλή και το Σωσίβιο.

## Γεννήσεις

## Θάνατοι
* Πτολεμαίος Δ' Φιλοπάτωρ, τέταρτος φαραώ της πτολεμαϊκής Αιγύπτου.
* Αρσινόη Γ', βασίλισσα της πτολεμαϊκής Αιγύπτου, σύζυγος του Πτολεμαίου Δ' του Φιλοπάτορος.

Κατηγορία:Έτη
205 π.Χ.

## Γεγονότα
* Επιστροφή του Αντίοχου Γ' του Μέγα από την εκστρατεία του στην Ανατολή. Κατά τη διάρκειά της, υπέταξε τα ανεξάρτητα κράτη της Βακτρίας και της Παρθίας.
* Ο Πτολεμαίος Ε' ανακηρύσσεται συμβασιλέας της Αιγύπτου.
* Υπογράφεται η Συνθήκης της Φοινίκης η οποία δίνει τέλος στον αμφίρροπο Πρώτο Μακεδονικό Πόλεμο ανάμεσα στο Βασίλειο της Μακεδονίας και τη Ρώμη.
* Ξεσπά ο Πρώτος Κρητικός Πόλεμος για να καθοριστεί η κυρίαρχη δύναμη στο Αιγαίο. 
* Ο Σκιπίων ολοκληρώνει την κατάκτηση της Αφρικής.
* Στην Κάτω Ιταλία (Μεγάλη Ελλάδα) οι Ρωμαίοι καταλαμβάνουν τους Επιζεφύριους Λοκρούς και τους προσαρτήσουν στο ρωμαϊκό κράτος.

## Γεννήσεις
* Πολύβιος ιστορικός
* Πλωτίνος φιλόσοφος

## Θάνατοι
* Ερατοσθένης μαθηματικός και γεωγράφος

Κατηγορία:Έτη
206 π.Χ.

## Γεγονότα
* Ο Σκιπίων ο Αφρικανός επιχειρεί σπουδαία νίκη κατά των Καρχηδονίων στην Αλκαλά ντε Ρίο και ιδρύεται η Ιτάλικα.
*Οι Αιτωλοί συνάπτουν συνθήκη με τον βασιλιά της Μακεδονίας, Φίλιππο Ε'.
*Στην Κίνα, η Δυναστεία των Χαν, απομακρύνει από την εξουσία τη Δυναστεία των Κιν.

## Θάνατοι
* Χρύσιππος, στωικός φιλόσοφος από τους Σόλους ή την Ταρσό της Κιλικίας.

Κατηγορία:Έτη
207 π.Χ.

## Γεγονότα
*Ο βασιλιάς της Μακεδονίας,  Φίλιππος Ε' καταστρέφει το Θέρμο.
*Στα πλαίσια του Δεύτερου Καρχηδονιακού Πολέμου, λαμβάνει χώρα η σημαντική Μάχη του Μέταυρου: ο Ασδρούβας, αδερφός του Αννίβα, συγκρούεται με τις ρωμαϊκές λεγεώνες του Γάιου Κλαύδιου Νέρωνα και του Μάρκου Λίβιου Σαλινάτορα. Οι Καρχηδόνιοι γνωρίζουν βαρύτατη ήττα, κάτι που διαψεύδει τις ελπίδες τους για την επικράτηση στην Ιταλία.
*Τρίτη Μάχη της Μαντινείας (207 π.Χ.). Νικητής ο Φιλοποίμην έναντι του Μαχανίδα.
## Γεννήσεις

## Θάνατοι
*Ασδρούβας, στρατηγός της Καρχηδόνας.
*Μαχανίδας, τύραννος της Σπάρτης
Κατηγορία:Έτη
201 π.Χ.

## Γεγονότα
* Η Ρώμη ανήσυχη απαιτεί από τον βασιλιά της Μακεδονίας, Φίλιππο Ε' να σταματήσει τις εκστρατείες του. Ο στόλος του τελευταίου παίρνει τη Σάμο και πολιορκεί τη Χίο. 
* Στη Ναυμαχία της Χίου συγκρούεται ο Φίλιππος με το συνδυασμένο στόλο που έστειλαν εναντίον του η Ρόδος, η Πέργαμος, το Βυζάντιο κα η Κύζικος.
* Στη Ναυμαχία της Λάδης, ο στόλος των Μακεδόνων νικά κατά κράτος το στόλο της Ρόδου.
* Ο Φίλιππος Ε' εκστρατεύει κατά της πόλης της Περγάμου και λεηλατεί τη γύρω περιοχή. 
* Η πόλη της Γάζας έπειτα από πολιορκία πέφτει στα χέρια του Αντίοχου Γ' του Μέγα.
* Αποστολή Ρωμαίων πρεσβευτών στην Αίγυπτο. Περίπου την ίδια εποχή η αντιβασιλεία περνά στα χέρια του Αριστομένη.
* Τερματίζεται μετά τη Μάχη της Ζάμας ο Δεύτερος Καρχηδονιακός Πόλεμος. Η καθοριστική νίκη των Ρωμαίων τους παρέχει την απόλυτη κυριαρχία στη δυτική Μεσόγειο.

## Γεννήσεις

## Θάνατοι

Κατηγορία:Έτη
202 π.Χ.

## Γεγονότα
*28 Φεβρουαρίου - Ο Λίου Μπανγκ στέφεται αυτοκράτορας της Κίνας με το όνομα Κουατσού, ξεκινώντας τη δυναστεία των Χαν που κυριάρχησε στην Κίνα για τέσσερις αιώνες.
*19 Οκτωβρίου - Β΄ Καρχηδονιακός Πόλεμος: Οι ρωμαϊκές λεγεώνες με επικεφαλής τον Σκιπίωνα νικούν στη μάχη της Ζάμας τον Αννίβα, αρχηγό του στρατού της Καρχηδόνας.
*Ο τρόπος διακυβέρνησης της Αιγύπτου από τον Αγαθοκλή προκαλεί τον Τλεπόλεμο, κυβερνήτη του Πηλούσιου (συνοριακή πόλη της ανατολικής Αιγύπτου), να αναλάβει δράση. Ο Τλεπόλεμος βαδίζει προς την Αλεξάνδρεια, όπου οι υποστηρικτές του ξεσηκώνουν τον όχλο, αναγκάζοντας τον Αγαθοκλή να παραιτηθεί.
* Κατά τη διάρκεια επανάστασης στην Αλεξάνδρεια ο όχλος θανατώνει με σκληρό τρόπο τον Αγαθοκλή και την οικογένειά του. Η αντιβασιλεία περνά στα χέρια του Τλεπόλεμου.
* Το Μάιο ξεσπά ο Πέμπτος Συριακός Πόλεμος. Νέες προσπάθειες κατάληψης της Κοίλης Συρίας από τον Αντίοχο Γ' το Μέγα.
* Στρατιωτικές επιτυχίες του στρατηγού της Αιγύπτου Σκόπα που καταλαμβάνει εκ νέου εδάφη στη Νότια Παλαιστίνη, ανάμεσα τους και την Ιερουσαλήμ.

## Γεννήσεις

## Θάνατοι

Κατηγορία:Έτη
208 π.Χ.

## Γεγονότα
*Οι Θράκες αποδέχονται την κυριαρχία του βασιλιά της Μακεδονίας,  Φιλίππου Ε΄.
*Ο Φιλοποίμην γίνεται για πρώτη φορά στρατηγός.
*Ο στόλος της Περγάμου και ο στόλος της Ρώμης αποτυγχάνουν να καταλάβουν τη Λήμνο. Λαφυραγωγούν ωστόσο τη Σκόπελο.

## Γεννήσεις
* Δημήτριος, πρίγκιπας της Μακεδονίας, γιος του Φιλίππου Ε΄. 

## Θάνατοι
*Μάρκος Κλαύδιος Μάρκελλος, Ρωμαίος στρατιωτικός

Κατηγορία:Έτη
209 π.Χ.

## Γεγονότα
* Πρώτη Μάχη της Λαμίας: Ο Φιλίππος Ε΄, βασιλιάς της Μακεδονίας, προελαύνει νότια και πετυχαίνει δύο νίκες στην περιοχή της Λαμίας. 

## Γεννήσεις

## Θάνατοι

Κατηγορία:Έτη
210 π.Χ.

## Γεγονότα
### Ελλάδα
*Ο ρωμαϊκός στρατός καταλαμβάνει την Αντίκυρα, πόλη της Βοιωτίας.
*Ο Φίλιππος Ε΄ της Μακεδονίας κάνει ένα αφιέρωμα στο Ναό της Αθηνάς στη Λίνδο, μετά από νίκη κατά των Δαρδάνων και των Μαίδων.
*Κατάληψη της Αίγινας από τους συνασπισμένους εχθρούς του Φιλίππου Ε΄ και απόδοση αυτής στον Άτταλο Α΄, βασιλιά της Περγάμου.
*Η Σπάρτη συμμαχεί με την Αιτωλική Συμπολιτεία.

### Ιταλία
*Στη Ρώμη εκλέγονται ύπατοι ο Μάρκος Κλαύδιος Μάρκελλος και ο Μάρκος Βαλέριος Λαιβίνος.
*Στην πόλη της Ρώμης ξεσπά πυρκαγιά, την οποία φέρονται να ξεκίνησαν κάποιοι άνθρωποι από την Καπύη.
*Οι Σικελοί και οι κάτοικοι της Καπύης διαμαρτύρονται στη Σύγκλητο για τον τρόπο που τους φέρονται οι Ρωμαίοι στρατιωτικοί.
*Οι Συγκλητικοί συνεισφέρουν οικονομικά για την επάνδρωση στόλου.
*Επαναστατικές διαθέσεις εμφανίζονται στο Βρούτιουμ (σύγχρονη Καλαβρία).
*Ο Κλαύδιος Μάρκελλος καταλαμβάνει τη Σαλαπία, στην Απουλία.
*Ο Μάρκελλος αναγορεύει τον Κουίντο Φούλβιο Φλάκκο σε δικτάτορα, έτσι ώστε να μπορέσουν να διεξαχθούν εκλογές για την ανάδειξη υπάτων.
*Ο Κάθαλος, αξιωματικός του Αννίβα, καταφτάνει στη Ρώμη σε διπλωματική αποστολή. Ωστόσο δεν γίνεται δεκτός εντός των τειχών της πόλης.

### Δυτική Μεσόγειος
*Ο Χασντρουμπάλ, Καρχηδόνιος στρατηγός, διαφεύγει κρυφά με το στρατό του της παγίδας που του έστησε ο Γάιος Κλαύδιος Νέρων.
*Ρωμαϊκός στόλος γνωρίζει την ήττα από τους Ταραντίνους κοντά στην Σαπριπορτίδα.
*Παρά το γεγονός ότι ήταν μόλις 24 ετών, επιλέγεται ο Σκιπίων ο Αφρικανός να ηγηθεί του ρωμαϊκού στρατού στην Ισπανία.
*Ο Λαιβίνος καταλαμβάνει τον Ακράγαντα.
*Ο Αννίβας νικά και θανατώνει τον έπαρχο Γνάιο Φούλβιο Σεντουμάλο κοντά στην Ερδονέα. 
*Λαμβάνει χώρα μια μη καθοριστική μάχη ανάμεσα στον Αννίβα και το Μάρκελλο κοντά στο Νουμίστρο.
*Καταφθάνει ο Σκιπίων στην Ισπανία. 
*Οι Ρωμαίοι αποστέλλουν πρέσβεις στον Σύφακα στη Νουμιδία και στον Πτολεμαίο Δ΄ στην Αίγυπτο.

### Μικρά Ασία
*Ο Αντίοχος Γ΄ ο Μέγας διασχίζει τον Ευφράτη.

## Γεννήσεις
* Πτολεμαίος Ε΄ Επιφανής, πέμπτος φαραώ της πτολεμαϊκής Αιγύπτου. 

## Θάνατοι
*10 Αυγούστου - Τσιν Σι Χουάνγκ, αυτοκράτορας της Κίνας
* Σφαίρος, στωικός φιλόσοφος.

Κατηγορία:Έτη
211 π.Χ.

## Γεγονότα
*Σύναψη συμμαχίας ανάμεσα στον στη Ρώμη και την Αιτωλική Συμπολιτεία. Η συμφωνία περιλαμβάνει και κάποιους από τους συμμάχους της τελευταίας, ανάμεσα στους οποίους και την Πέργαμο.

## Γεννήσεις

## Θάνατοι

Κατηγορία:Έτη
212 π.Χ.

## Γεγονότα
*Ο Αντίοχος Γ' ο Μέγας υποχρεώνει τον Ξέρξη της Αρμενίας να αναγνωρίσει την κυριαρχία του.

## Γεννήσεις
*Κλεοπάτρα Α', βασίλισσα της Αιγύπτου
* Περσέας, βασιλιάς της Μακεδονίας

## Θάνατοι
* Ιπποκράτης, Συρακούσιος στρατηγός
*Αρχιμήδης ο Συρακούσιος, εφευρέτης, μαθηματικός, φυσικός, μηχανικός και αστρονόμος, από τους μεγαλύτερους της αρχαιότητας.

Κατηγορία:Έτη
213 π.Χ.

## Γεγονότα
*Πτώση του Αχαιού και οριστική κατάληψη της πόλης των Σάρδεων από τους Σελευκίδες.

## Γεννήσεις
*Καρνεάδης, πλατωνικός φιλόσοφος από την Κυρήνη, που χρημάτισε σχολάρχης της πλατωνικής Ακαδημίας.

## Θάνατοι
* Άρατος, στρατηγός της Αχαϊκής Συμπολιτείας, του οποίου τη ζωή κατέγραψε ο Πλούταρχος στους περίφημους *Βίους* του.
* Αχαιός, στρατηγός των Σελευκίδων που αυτονομήθηκε.

Κατηγορία:Έτη
214 π.Χ.

## Γεγονότα

## Γεννήσεις

## Θάνατοι
* Δημήτριος, υποτελής βασιλιάς ή κυβερνήτης της Αδριατικής νήσου Χβαρ που ενεπλάκη στον Α΄ Ιλλυρικό Πόλεμο, κυβέρνησε τμήμα της Αδριατικής σαν υποτελής βασιλιάς των Ρωμαίων
* Ιερώνυμος, τύραννος των Συρακουσών

Κατηγορία:Έτη
215 π.Χ.

## Γεγονότα
*23 Απριλίου - Ένας ναός αφιερωμένος στη Βένους ανεγείρεται στον Καπιτωλίνο λόφο, σε μνήμη της ήττας των Ρωμαίων στη μάχη της λίμνης Τρασιμένης. 
*Ο βασιλιάς της Μακεδονίας, Φίλιππος Ε΄, συνάπτει συμμαχία με τον Καρχηδόνιο στρατηγό Αννίβα εναντίον της Ρώμης.
*Ξεσπά ο Πρώτος Μακεδονικός Πόλεμος ανάμεσα στα στρατεύματα του Φιλίππου και τους Ρωμαίους.
*Ο Βαλέριος Λαιβίνιος υποχρεώνει τον Φίλιππο να λύσει την πολιορκία της Απολλωνίας. Κατόπιν ο Φίλιππος στρέφεται εναντίον της Μεσσήνης της Σικελίας.
*Ο Αντίοχος Γ' ο Μέγας ανακτά για τους Σελευκίδες τη Μικρά Ασία και στριμώχνει τον Αχαιό στις Σάρδεις.

## Γεννήσεις
*Αντίοχος Δ΄ Επιφανής, βασιλιάς των Σελευκιδών

## Θάνατοι
*Απολλώνιος ο Ρόδιος, Έλληνας συγγραφέας

Κατηγορία:Έτη
216 π.Χ.

## Γεγονότα
*Άνοιξη - Ο Καρχηδόνιος στρατηγός Αννίβας μεταφέρει τις δυνάμεις του προς τον νότο μέσω της Ιταλίας και πολιορκεί τη μεγάλη στρατιωτική αποθήκη ανεφοδιασμού στις Κάννες.
*2 Αυγούστου - Β΄ Καρχηδονιακός Πόλεμος: Μάχη των Καννών. Ο καρχηδονιακός στρατός με επικεφαλής τον Αννίβα νικά τον αριθμητικά ανώτερο ρωμαϊκό στρατό.
* Ο Φίλιππος Ε΄ της Μακεδονίας εκστρατεύει στην Αδριατική.
* Το βασιλικό ζεύγος της Αιγύπτου, Πτολεμαίος Δ΄ και Αρσινόη Γ΄, εισάγεται στην οικογενειακή λατρεία υπό το όνομα "Θεοί Φιλοπάτορες".
* Συνάπτεται συμμαχία ανάμεσα στον ηγεμόνα των Σελευκιδών, Αντίοχο Γ΄ τον Μέγα, και τον βασιλιά της Περγάμου, Άτταλο Α΄.

## Γεννήσεις

## Θάνατοι

Κατηγορία:Έτη
217 π.Χ.

## Γεγονότα
*Ο Γάιος Φλαμίνιος Νέπος επανεκλέγεται ύπατος με το Γναίο Σερουίλιο και δημιουργεί νέες λεγεώνες με τις οποίες κατευθύνεται βόρεια για να αντιμετωπίσει τον Καρχηδόνιο στρατηγό Αννίβα.
*Ο Αννίβας προχωρά στον ποταμό Άρνο και φτάνει στο Φιέζολε και στην Περούτζια.
*22 Ιουνίου - Μάχη της Ραφίας: Ο φαραώ της Αιγύπτου, Πτολεμαίος Δ΄ Φιλοπάτωρ, νικά τον Αντίοχο Γ' της αυτοκρατορίας των Σελευκιδών.
*24 Ιουνίου - Τα στρατεύματα του Αννίβα εξολοθρεύουν το στρατό του Γάιου Φλαμίνιου Νέπου στην μάχη της λίμνης Τρασιμένης στην Ούμπρια.  
*Ο Φίλιππος Ε΄ της Μακεδονίας, συνεχίζοντας τον πόλεμό του με την Αιτωλική Συμπολιτεία πολιορκεί και καταλαμβάνει τις Φθιώτιδες Θήβες.

## Γεννήσεις

## Θάνατοι
*24 Ιουνίου - Γάιος Φλαμίνιος Νέπος, Ρωμαίος ύπατος και στρατιωτικός

Κατηγορία:Έτη
218 π.Χ.

## Γεγονότα
*Ένας στρατός Καρχηδονίων υπό τον Αννίβα επιτίθεται στους Ισπανούς συμμάχους της Ρώμης. Η ρωμαϊκή αδράνεια ενθαρρύνει τον Αννίβα να ξεκινήσει μία τολμηρή εκστρατεία: την κατάκτηση της Ισπανίας ως τα Πυρηναία, μία σαφής παραβίαση της συνθήκης του ποταμού Έβρου από τον Α' Καρχηδονιακό Πόλεμο. Ο Ασδρούβας, ο δεύτερος γιος του Αμίλκα Βάρκα, αφήνεται στη διοίκηση της Ισπανίας, ενώ ο αδελφός του, Αννίβας, αρχίζει την εκστρατεία του.
* Ξεκινά ο Δεύτερος Καρχηδονιακός Πόλεμος που φέρνει αντιμέτωπες τη Ρωμαϊκή Δημοκρατία και την Καρχηδόνα. Ο πόλεμος αυτός χαρακτηρίστηκε από την εκστρατεία του Αννίβα στην ιταλική χερσόννησο μετά από ένα εντυπωσιακά απρόσμενο πέρασμα του στρατού του δια μέσου των Άλπεων.
*18 Δεκεμβρίου - Β΄ Καρχηδονιακός Πόλεμος: Οι Καρχηδονιακές δυνάμεις του Αννίβα νικούν αυτές της Ρωμαϊκής Δημοκρατίας στη μάχη του ποταμού Τρεβία.
* Ψηφίζεται στη Ρώμη η Lex Claudia, ένας σημαντικός νόμος που απαγόρευε στους συγκλητικούς και στους γιους τους να έχουν στην κατοχή τους εμπορικά πλοία χωρητικότητας μεγαλύτερης των 300 αμφορέων.

## Γεννήσεις

## Θάνατοι

Κατηγορία:Έτη
219 π.Χ.

## Γεγονότα
*Ξέσπασμα του Τέταρτου Συριακού Πολέμου ανάμεσα στο βασιλιά της Αιγύπτου, Πτολεμαίο Δ΄ Φιλοπάτορα και τον Αντίοχο Γ΄ το Μέγα, ηγεμόνα της Αυτοκρατορίας των Σελευκιδών.
*Ο Αντίοχος κατακτά τη Σελεύκεια, το λιμάνι της Αντιόχειας και κατόπιν την Τύρο.
*Ο βασιλιάς της Περγάμου, Άτταλος Α΄, συμμαχεί με την Αιτωλική Συμπολιτεία.

## Γεννήσεις

## Θάνατοι
*Κλεομένης Γ', βασιλιάς της Σπάρτης

Κατηγορία:Έτη
220 π.Χ.

## Γεγονότα
*Ξεσπά πόλεμος ανάμεσα στον Φίλιππο Ε΄ της Μακεδονίας και τους Αιτωλούς, που έμεινε γνωστός στην ιστορία ως Συμμαχικός Πόλεμος.
*Ο Φίλιππος επιτυγχάνει αλλεπάλληλες νίκες και λεηλατεί το Θέρμο.
*Ο στρατηγός του Αντιόχου Γ΄, ηγεμόνα των Σελευκιδών στην Ανατολία, ο Αχαιός, έχοντας ανακτήσει όλα τα εδάφη του κράτους που είχε αποσπάσει ο Άτταλος Α' της Περγάμου, κατηγορείται από τον Ερμεία, πρωθυπουργό του βασιλιά, πως σχεδιάζει επανάσταση. Σαν πράξη αυτοάμυνας, ο Αχαιός διεκδικεί τον τίτλο του βασιλιά και κυβερνά τα εδάφη του βασιλείου στη Μικρά Ασία.
*Ο βασιλιάς του ποντικού κράτους, Μιθριδάτης Β΄, κινείται ενάντια στην ισχυρή πόλη της Σινώπης. Οι κάτοικοι της τελευταίας απευθύνονται στους Ροδίους για βοήθεια.

## Γεννήσεις
* Άτταλος Β΄, βασιλιάς της Περγάμου, μέλος της Δυναστείας των Ατταλιδών.
*Προυσίας Β', βασιλιάς της Βιθυνίας

## Θάνατοι

Κατηγορία:Έτη
221 π.Χ.

## Γεγονότα
*Εισβολή των Ιλλυριών στη Μακεδονία. Ο Αντίγονος Γ΄ Δώσων σπεύδει να τους αντιμετωπίσει και πεθαίνει στη μάχη. Τον διαδέχεται ο Φίλιππος Ε΄.
*Κατάπνιξη επανάστασης  στην Ιουδαία από τον Αντίοχο Γ΄ το Μέγα και υποταγή της Κάτω Μηδίας.
*Ξεσπούν αψιμαχίες ανάμεσα  στους Σελευκίδες και τους Πτολεμαίους. Ο Δ΄ Συριακός πόλεμος είναι προ των πυλών.
*Η Δυναστεία των Κιν, ενώνει για πρώτη φορά ολόκληρη την Κίνα. 
*Έναρξη των εργασιών για την ανέγερση του Μεγάλου Σινικού Τείχους.

## Γεννήσεις

## Θάνατοι
*Αντίγονος Γ΄ Δώσων, βασιλιάς της Μακεδονίας
*Βερενίκη Β΄, βασίλισσα της Κυρηναϊκής και μετέπειτα βασίλισσα της πτολεμαϊκής Αιγύπτου, σύζυγος του Πτολεμαίου Γ΄ του Ευεργέτη.
*Μάγας, πρίγκιπας της Αιγύπτου, γιος του Πτολεμαίου Γ΄ του Ευεργέτη και της Βερενίκης Β΄. 

Κατηγορία:Έτη
222 π.Χ.

## Γεγονότα
*Ήττα του Κλεομένη Γ' της Σπάρτης από τον Αντίγονο Γ' της Μακεδονίας και τους συμμάχους του στη Μάχη της Σελλασίας. Σαν αποτέλεσμα καταλαμβάνεται για πρώτη φορά στην ιστορία της η πόλη της Σπάρτης.
*Ο Αντίοχος Γ' ο Μέγας έγινε ο έκτος ηγεμόνας της Αυτοκρατορίας των Σελευκιδών σε ηλικία περίπου δεκαοχτώ ετών μετά τη δολοφονία του αδερφού του, Σέλευκου Γ' Κεραυνού. Την ίδια χρονιά παντρεύεται τη Λαοδίκη Γ', κόρη του Μιθριδάτη Β' του Πόντου.
*Στο θρόνο της πτολεμαϊκής Αιγύπτου ανεβαίνει ο Πτολεμαίος Δ' Φιλοπάτωρ. Κατόπιν θανατώνει πολλά συγγενικά του πρόσωπα, ανάμεσα στα οποία και τη μητέρα του, Βερενίκη Β'.
*Μετά από σεισμό καταστρέφεται ο Κολοσσός της Ρόδου.

## Γεννήσεις

## Θάνατοι
*Πτολεμαίος Γ' Ευεργέτης, τρίτος φαραώ της πτολεμαϊκής Αιγύπτου.
*Μάγας, πρίγκιπας των Πτολεμαίων, γιος του φαραώ Πτολεμαίου Γ' του Ευεργέτη και της Βερενίκης Β'.
*Σέλευκος Γ' Κεραυνός, βασιλιάς της δυναστείας των Σελευκιδών.
## Παραπομπές

Κατηγορία:Έτη
223 π.Χ.

## Γεγονότα
* Ο Κλεομένης Γ' της Σπάρτης εξαπολύει επίθεση στη Μεγαλόπολη το 223 π.Χ., την οποία και ισοπεδώνει. Εκμεταλλεύεται την απουσία των μακεδονικών στρατευμάτων που ξεχειμωνιάζουν στα εδάφη τους για να λεηλατήσει την Αργολίδα.
*Ο Σέλευκος Γ' Κεραυνός αποπειράται ανεπιτυχώς να ξαναπάρει πίσω τα χαμένα εδάφη των Σελευκιδών, εκστρατεύοντας κατά του Αττάλου Α', βασιλιά της Περγάμου.

## Γεννήσεις

## Θάνατοι

Κατηγορία:Έτη
224 π.Χ.

## Γεγονότα
*Η Κόρινθος πέφτει στα χέρια του Αντίγονου Γ΄ της Μακεδονίας, που κατόπιν προελαύνει κατά του Άργους. Ακολουθεί λεηλασία του Ορχομενού και της Μαντίνειας.
*Σεισμός σωριάζει τον Κολοσσό της Ρόδου, ένα από τα επτά θαύματα του αρχαίου κόσμου.

## Γεννήσεις

## Θάνατοι

Κατηγορία:Έτη
225 π.Χ.

## Γεγονότα
* Συνάπτεται συμμαχία ανάμεσα στον Αντίγονο Γ' της Μακεδονίας και τους Αχαιούς.
* Τον ηγεμόνα των Σελευκιδών, Σέλευκο Β' Καλλίνικο, διαδέχεται ο γιος του, Σέλευκος Γ' Κεραυνός.
* Μια κέλτικη φυλή προελαύνει κατά της Ρώμης.

## Γεννήσεις

## Θάνατοι
* Σέλευκος Β' Καλλίνικος, βασιλιάς των Σελευκιδών, γιος του Αντίοχου Β' του Θεού και της Λαοδίκης Α'.

Κατηγορία:Έτη
226 π.Χ.

## Γεγονότα
* Ο Αντίοχος Ιέραξ, αδερφός του βασιλιά των Σελευκίδων, Σέλευκου Β' Καλλίνικου, καταφέρνει να διαφύγει της σύλληψης στη Θράκη και καταφεύγει στα βουνά ώστε να μαζέψει στρατό. Εντούτοις βρίσκει το θάνατο από μια φυλή Γαλατών. 

## Γεννήσεις

## Θάνατοι
* Αντίοχος Ιέραξ, αδερφός του βασιλιά των Σελευκίδων, Σέλευκου Β' Καλλίνικου.

Κατηγορία:Έτη
227 π.Χ.

## Γεγονότα
*Ο Αντίγονος Γ' Δώσων επιτίθεται στην Καρία, και σβήνει την επιρροή της στην Πριήνη και τη Σάμο, με τη βοήθεια του τυράννου Ολύμπιχου.
*Ο Αντίγονος Γ' παντρεύεται τη χήρα του Δημητρίου Β' Αιτωλικού, τη Φθία και υιοθετεί τον ανήλικο γιο της, Φίλιππο. 
*Η Βοιωτία και η Φωκίδα συμμαχούν με την Αχαϊκή Συμπολιτεία. 
*Η Αιτωλική Συμπολιτεία, ανήσυχη, κλείνει συμφωνία με τον Αντίγονο και τον βασιλιά της Σπάρτης, τον Κλεομένη Γ'.
*Λαμβάνουν χώρα επαναστατικές μεταρρυθμίσεις από τον Κλεομένη Γ' στη Σπάρτη. Παράλληλα σημειώνονται σημαντικές επιτυχίες του εναντίον των Αχαιών.
*Σφοδρός σεισμός πλήττει το νησί της Ρόδου.

## Γεννήσεις

## Θάνατοι

Κατηγορία:Έτη
228 π.Χ.

## Γεγονότα
*Ξεσπά πόλεμος ανάμεσα στη Σπάρτη και την Αχαϊκή Συμπολιτεία.
*Λαμβάνει χώρα ο Α΄ Ιλλυρικός πόλεμος ανάμεσα στους Ιλλυριούς και τη Ρώμη.
*Οι Ρωμαίοι στέλνουν αντιπροσώπους στις δύο συμπολιτείες, στην Κόρινθο και στην Αθήνα και συμμετέχουν στα Ίσθμια.
*Ο Άτταλος Α' της Περγάμου νικά τα μισθοφορικά γαλατικά στρατεύματα του διεκδικητή του θρόνου των Σελευκιδών, Αντίοχου Ιέρακα στις Σάρδεις.

## Γεννήσεις

## Θάνατοι
*Ζιαήλας, βασιλιάς της Βιθυνίας

Κατηγορία:Έτη